Vorona

Vorona () – upė Rusijoje, Penzos, Tambovo ir Voronežo srityse; Chopioro dešinysis intakas. Prasideda Kerensko-Čembaro aukštumoje, teka į pietvakarius vingiuota vaga. Kairysis krantas žemas, dešinysis – aukštas. Upės slėnyje auga plačialapiai miškai, daug ežerų. Įteka į Chopiorą ties Borisoglebsku. Vorona laikosi užšalusi nuo gruodžio pradžios iki balandžio pradžios.

Didžiausias intakas – Čembaras (kairysis).

Prie Voronos įsikūrę Kirsanovo, Uvarovo ir Borisoglebsko miestai.

Kategorija:Rusijos upės